Cum a fost arestat unul dintre cei mai periculoși prădători sexuali din România. Era căutat în toată Europa
- Georgiana Dragomir
- 1 martie 2024, 18:59
Ioan Buciuleac era căutat în toată Europa pentru abuzuri sexuale, iar în România se număra printre cei 12 prădători sexuali aflați în libertate, considerați cei mai periculoși.
Prădătorul sexual se ascundea de autoritățile române, care au emis un mandat european de arestare . El va trebui să execute o pedeapsă de trei ani și șase luni închisoare. Ioan Buciuleac a fost condamnat, deoarecea înlesnit evadarea unei minore în vârstă de 15 ani dintr-un centru protejat din București, a sechestrat-o și a obligat-o prin amenințări să întrețină relații sexuale cu el. De asemenea, judecătorii spun că bărbatul a forțat-o pe adolescentă să se prostitueze pentru bani.
Unul dintre cei mai periculoși prădători sexuali din România, arestat în Italia. Ioan Buciuleac era căutat în toată Europa
Buciuleac era fugar din 6 aprilie 2023, la momentul sentinței definitive, găsindu-și refugiul într-o casă din Zogno, unde l-a prins Poliția. În România, el fusese arestat preventiv după comiterea infracțiunilor, dar eliberat apoi după o lună de Tribunalul București, notează Libertatea.
Arestarea a fost posibilă datorită coordonării realizate de unitatea SIRENE (Cerere de informații suplimentare la intrările naționale) a serviciului de cooperare polițienească internațională care garantează legătura informativ-operativă între forțele de poliție europene pentru a facilita urmărirea pe întreg teritoriul Europei a persoanelor condamnate sau căutate care încearcă să scape de sistemul judiciar al statului european în care au comis infracțiunile, conform pubicației italiene primatreviglio.it.
Vor începe procedurile de extrădare. Ioan Buciuleac trebuie să execute pedeapsa în România
Polițiltii de la unitatea de investigații din Bergamo au reușit să-l identifice datorită unei serii de investigații amănunțite pe întregul teritoriu al provinciei Bergamo, unde subiectul se mișca nestingherit, fiinf absolut convins că nu va fi identificat și va scăpa de condamare.
După arestare, bărbatul în vârstă de 64 de ani a fost transferat la închisoarea din Bergamo, unde va rămâne la dispoziția președintelui Curții de Apel din Brescia pentru procedurile de extrădare în România.